charmap(5)

NUME
charmap - fișier de descriere a setului de caractere

DESCRIERE
O descriere a setului de caractere (charmap) definește toate caracterele disponibile și codificarea acestora într-un set de caractere. localedef(1) poate utiliza fișierele „charmap” pentru a crea variante locale pentru diferite seturi de caractere.

  Sintaxă
Fișierul charmap începe cu un antet care poate fi format din următoarele cuvinte cheie:

<code_set_name>
    este urmat de numele hărții de caractere.

<comment_char>
    este urmat de un caracter care va fi folosit drept caracter de comentariu pentru restul fișierului. În mod implicit, acesta este semnul numeric (#).

<escape_char>
    este urmat de un caracter care trebuie folosit drept caracter de eludare pentru restul fișierului pentru a marca caracterele care trebuie interpretate într-un mod special. În mod implicit, este vorba de bara oblică inversă (\).

<mb_cur_max>
    este urmat de numărul maxim de octeți pentru un caracter. Valoarea implicită este 1.

<mb_cur_min>
    este urmat de numărul minim de octeți pentru un caracter. Această valoare trebuie să fie mai mică sau egală cu <mb_cur_max>. Dacă nu este specificată, valoarea implicită este <mb_cur_max>.

Secțiunea de definire a setului de caractere începe cu cuvântul cheie CHARMAP în prima coloană.

Liniile următoare pot avea una dintre cele două forme următoare pentru a defini setul de caractere:

<caracter> secvență-octeți comentariu
    Această formă definește exact un caracter și secvența sa de octeți, comentariu fiind opțional.

<caracter>..<caracter> secvență-octeți comentariu
    Această formă definește un interval de caractere și secvența sa de octeți, comentariu fiind opțional.

Secțiunea de definire a setului de caractere se încheie cu șirul END CHARMAP.

Secțiunea de definire a setului de caractere poate fi urmată, opțional, de o secțiune de definire a lățimii caracterelor.

Cuvântul cheie WIDTH_DEFAULT poate fi utilizat pentru a defini lățimea implicită pentru toate caracterele care nu sunt enumerate în mod explicit. Lățimea implicită a caracterelor este 1.

Secțiunea de lățime pentru caracterele individuale începe cu cuvântul cheie WIDTH în prima coloană.

Liniile următoare pot avea una dintre cele două forme următoare pentru a defini lățimea caracterelor:

<caracter> lățimea
    Această formă definește lățimea exact a unui caracter.

<caracter>...<caracter> lățimea
    Această formă definește lățimea pentru toate caracterele din interval.

Secțiunea de definire a lățimii se încheie cu șirul END WIDTH.

FIȘIERE

/usr/share/i18n/charmaps
    Ruta implicită obișnuită a hărții de caractere.

STANDARDE
POSIX.2.

EXEMPLE
Semnul Euro este definit după cum urmează în charmap UTF-8:

<U20AC>     /xe2/x82/xac EURO SIGN

CONSULTAȚI ȘI
iconv(1), locale(1), localedef(1), locale(5), charsets(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.