autolog.conf(5)

NUME
autolog.conf - fișier de configurare pentru comanda autolog

DESCRIERE
Fișierul de configurare este format din mai multe linii, fiecare dintre acestea descriind o clasă de procese supuse (sau nu) unei anumite proceduri de deconectare automată. O linie este formată din orice număr de opțiuni. Opțiunile de valoare sunt de forma: „nume=valoare”. Opțiunile booleene sunt de forma: „nume” sau «non-nume».

Folosind aceste opțiuni, puteți defini un nume de utilizator, un grup și o linie tty. Aceste descrieri pot conține caractere joker (expresii regulate). De asemenea, puteți defini un timp de inactivitate, o perioadă de grație și alte câteva opțiuni. Atunci când citește fișierul de configurare, programul creează o înregistrare pentru fiecare linie de configurare. Fiecărei variabile din înregistrare i se atribuie o valoare, indiferent dacă specificați sau nu una în mod explicit. Valorile variabilelor lipsă sunt furnizate de valorile implicite care sunt compilate și pot fi modificate din linia de comandă.

Dacă nu se găsește nicio intrare care să corespundă unui anumit proces, procesul respectiv va fi scutit de o moarte prematură. Prin urmare, este o idee bună să existe întotdeauna o linie de „curățare” la sfârșitul fișierului de configurare pentru a prinde orice lucru care ar fi putut fi omis de definițiile mai explicite. Deoarece numele, grupul și linia implicite sunt toate „.+”, o linie simplă precum:

        idle=30

va funcționa. De fapt, orice opțiune poate fi specificată pe linie și toate celelalte vor primi valorile implicite.

În cazul în care nu se găsește niciun fișier de configurare, programul va crea o singură intrare cu toate valorile stabilite din valorile implicite. Această intrare se va potrivi oricărui proces pe orice port (name=.+ line=.+ group=.+). Prin urmare, acțiunea implicită este de a omorî toate procesele.

INTRĂRI

name=
    O expresie regulată care specifică numele de utilizator(i) care trebuie să corespundă.

group=
    O expresie regulată care specifică grupul (grupurile) care trebuie să corespundă.

line=
    O expresie regulată care specifică linia (liniile) tty care trebuie să corespundă. Omiteți partea „/dev/” din numele special.

idle=
    Un număr întreg care specifică numărul de --minute-- de timp de inactivitate (sau conectare) care trebuie acordat înainte de începerea deconectării automate. Un timp de inactivitate de 0 exceptează procesul de la deconectarea automată.

grace=
    Un număr întreg care specifică numărul de --secunde-- de la avertismentul inițial până la oprirea procesului.

ban=
    Un număr întreg care specifică numărul de --minute-- de la oprirea procesului până la momentul în care utilizatorul se poate conecta din nou (după depășirea sesiunii sale).

hard
    O valoare booleană care indică faptul că timpul total de conectare va fi luat în considerare și nu timpul de inactivitate.

mail
    O valoare booleană care indică faptul că utilizatorului i se va trimite un mesaj în care i se explică faptul că a fost omorât.

clear
    O valoare booleană care indică faptul că ecranul va fi șters înainte de trimiterea unui mesaj de avertizare.

warn
    O valoare booleană care indică faptul că va fi trimis un mesaj de avertizare la începutul perioadei de „grație”.

log O valoare booleană care indică faptul că activitățile vor fi înregistrate în fișierul jurnal (dacă acesta există).

INTRĂRI ULTERIOARE

Există un alt grup de intrări, care permite definirea unor opțiuni generale. Fiecare dintre ele ocupă un rând întreg. Nu le amestecați cu celelalte intrări de mai sus.

nolostkill
    O valoare booleană care indică dacă procesele pierdute ar trebui să fie omorâte. Dacă există un proces cu uid între 500 și 60000, iar proprietarul nu este conectat, acesta este considerat pierdut și va fi omorât.

ps=comandă
    pe unele sisteme ciudate sau vechi, comanda ps are parametri diferiți. Acest lucru face posibilă definirea unei comenzi complet diferite. Este important doar ca această comandă să furnizeze o linie de titlu și apoi linii cu nume de utilizator și coduri de proces (pid). de exemplu: ps=ps aux

EXEMPLU
        name=root line=tty[1-7] idle=0
        name=guest idle=5 grace=60 nomail hard warn
        group=lynx-.* idle=10 grace=60 clear
        idle=60 grace=30

AUTOR
Kyle Bateman <kyle@actarg.com> (autolog 0.35),
James Dingwall <james.dingwall@ncrvoyix.com>
(autolog 0.42.2)

Această pagină de manual a fost modificată pentru Debian de Paul Telford <pxt@debian.org>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.