PRIMES(6)

NUME
primes - generează numere prime

SINOPSIS
primes [-dh] [start [stop]]

DESCRIERE
Programul primes imprimă numere prime în ordine crescătoare, câte unul pe linie, începând de la sau mai sus de start și continuând până la, dar fără a include stop. Valoarea start trebuie să fie cel puțin 0 și nu mai mare decât stop. Valoarea stop nu trebuie să fie mai mare decât 3825123056546413050. Valoarea implicită a lui stop este 3825123056546413050.

Atunci când programul primes este invocat fără argumente, start este citit de la intrarea standard, iar stop este considerat a fi 3825123056546413050. Valoarea start poate fi precedată de un singur ‘+’. Valoarea start se termină cu un caracter care nu este o cifră (cum ar fi o linie nouă). Linia de intrare nu trebuie să aibă mai mult de 255 de caractere.

Atunci când i se dă argumentul -d, primes imprimă diferența dintre numărul prim curent și cel anterior.

Atunci când primește argumentul -h, primes imprimă numerele prime în hexazecimal.

DIAGNOSTICARE
O intrare în afara intervalului sau o intrare nevalidă are ca rezultat un mesaj de eroare corespunzător la ieșirea de eroare standard.

AUTORI
-nosplit Inițial de Landon Curt Noll, extins la unele numere prime pe 64 de biți de Colin Percival.

ERORI
Acest program primes nu vă va aduce un record mondial.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3: https://www.gnu.org/licenses/gpl-3.0.html sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.