sane-hp3900(5)

NUME
sane-hp3900 - controlorul SANE pentru scanere bazate pe chipset RTS8822

DESCRIERE
Biblioteca sane-hp3900 implementează un controlor SANE (Scanner Access Now Easy) care oferă acces cel puțin la următoarele scanere plate USB:

    Model:                     Chipset:
    ------                     --------
    HP ScanJet 3800            RTS8822BL-03A
    HP ScanJet 3970            RTS8822L-01H
    HP ScanJet 4070 Photosmart RTS8822L-01H
    HP ScanJet 4370            RTS8822L-02A
    HP ScanJet G2710           RTS8822BL-03A
    HP ScanJet G3010           RTS8822L-02A
    HP ScanJet G3110           RTS8822L-02A
    UMAX Astra 4900/4950       RTS8822L-01H *
    BenQ 5550                  RTS8823L-01E *

Mai multe detalii pot fi găsite pe pagina principală a controlorului sane-hp3900(5) http://sourceforge.net/projects/hp3900-series/.

Acesta este un software ALPHA. Țineți la îndemână fișa scanerului și scoateți-l din priză, dacă scanerul nu începe să scaneze. Consultați, de asemenea, secțiunea ERORI.

Dacă dețineți un scaner, altul decât cele enumerate mai sus, care funcționează cu acest controlor, vă rugăm să ne anunțați acest lucru trimițându-ne numele exact al modelului de scaner și ID-urile furnizorului și dispozitivului USB (de exemplu, din /proc/bus/usb/devices, sane-find-scanner(1) sau syslog). Chiar dacă numele scanerului este doar puțin diferit de cel al modelelor menționate mai sus, vă rugăm să ne anunțați.

CONFIGURARE
Conținutul fișierului hp3900.conf este o listă de linii usb care conțin ID-urile fabricantului și produsului care corespund scanerelor USB. Fișierul poate conține, de asemenea, numele fișierelor de dispozitiv care corespund unui scaner HP 39XX. Liniile goale și liniile care încep cu un semn hash (#) sunt ignorate. Scanerele sunt detectate automat prin declarațiile usb vendor_id product_id care sunt deja incluse în hp3900.conf. „vendor_id” și „product_id” sunt numere hexazecimale care identifică scanerul. Dacă autodetecția nu funcționează, adăugați numele dispozitivului scanerului dumneavoastră în fișierul de configurare,

FIȘIERE

/etc/sane.d/hp3900.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/x86_64-linux-gnu/sane/libsane-hp3900.a
    Biblioteca statică care implementează acest controlor.

/usr/lib/x86_64-linux-gnu/sane/libsane-hp3900.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_HP3900
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii.

    Exemplu: export SANE_DEBUG_HP3900=4

CONSULTAȚI ȘI
sane(7), sane-usb(5), sane-find-scanner(1),
http://sourceforge.net/projects/hp3900-series/
http://jkdsoftware.dyndns.org/drupal/?q=es/books/151

AUTOR
Jonathan Bravo Lopez <jkdsoft@gmail.com>

ERORI
Scanarea este testată numai cu Linux/ix86/gcc. Fiți atenți atunci când testați pe alte sisteme de operare și mai ales pe platforme big-endian. Scanerul poate obține date greșite.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.