PAM_SEPERMIT(8)

NUME
pam_sepermit - modul PAM pentru a permite/refuza autentificarea în funcție de starea de aplicare/impunere SELinux

SINOPSIS

pam_sepermit.so [debug] [conf=/ruta/la/fișier/configurare]

DESCRIERE

Modulul pam_sepermit permite sau refuză autentificarea în funcție de starea de aplicare/impunere SELinux.

Când utilizatorii care se conectează corespund unei intrări din fișierul de configurare, li se permite accesul numai când SELinux este în modul de aplicare/impunere. În caz contrar, li se refuză accesul. Pentru utilizatorii care nu corespund niciunei intrări din fișierul de configurare, modulul pam_sepermit returnează valoarea PAM_IGNORE.

Fișierul de configurare conține o listă de nume de utilizatori, câte unul pe linie, cu argumente opționale. Dacă nume este precedat de caracterul @, înseamnă că toți utilizatorii din grupul nume se potrivesc. Dacă este precedat de caracterul %, utilizatorul SELinux este folosit pentru a se potrivi cu nume în loc de numele contului. Rețineți că, atunci când SELinux este dezactivat, utilizatorul SELinux atribuit contului nu poate fi determinat. Aceasta înseamnă că astfel de intrări nu se potrivesc niciodată când SELinux este dezactivat, iar pam_sepermit va returna PAM_IGNORE.

Pentru detalii, consultați sepermit.conf(5).

OPȚIUNI

debug
    Activează depanarea prin syslog(3).

conf=/ruta/la/fișier/configurare
    Ruta către fișierul de configurare alternativ care înlocuiește fișierul implicit.

TIPURI DE MODULE FURNIZATE

Sunt furnizate tipurile de module auth și account.

VALORI RETURNATE

PAM_AUTH_ERR
    SELinux este dezactivat sau se află în modul permisiv, și utilizatorul coincide.

PAM_SUCCESS
    SELinux este în modul de aplicare/impunere, iar utilizatorul corespunde.

PAM_IGNORE
    Utilizatorul nu corespunde niciunei intrări din fișierul de configurare.

PAM_USER_UNKNOWN
    Modulul nu a putut determina numele utilizatorului.

PAM_SERVICE_ERR
    Eroare la citirea sau analizarea fișierului de configurare.

FIȘIERE

/etc/security/sepermit.conf
    Fișierul de configurare implicit

EXEMPLE

    auth     [success=done ignore=ignore default=bad] pam_sepermit.so
    auth     required  pam_unix.so
    account  required  pam_unix.so
    session  required  pam_permit.so

CONSULTAȚI ȘI

sepermit.conf(5), pam.conf(5), pam.d(5), pam(7) selinux(8)

AUTOR

pam_sepermit și această pagină de manual au fost scrise de Tomas Mraz <tmraz@redhat.com>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.