xfs_fsr(8)

NUME
xfs_fsr - reorganizator de sistem de fișiere pentru XFS

SINOPSIS
xfs_fsr [-vdg] [-t secunde [-p treceri] [-f leftoff] [-m mtab]
xfs_fsr [-vdg] [xfsdev | fișier] ...
xfs_fsr -V

DESCRIERE
xfs_fsr se poate aplica numai sistemelor de fișiere XFS.

xfs_fsr îmbunătățește organizarea sistemelor de fișiere montate. Algoritmul de reorganizare operează pe un singur fișier la un moment dat, compactând sau îmbunătățind în alt mod structura extensiilor fișierului (blocuri contigue de date ale fișierului).

Următoarele opțiuni sunt acceptate de xfs_fsr. Opțiunile -m, -t și -f nu au nicio semnificație dacă sunt specificate sisteme de fișiere sau fișiere în linia de comandă.

-m mtab
    Utilizează acest fișier pentru lista sistemelor de fișiere care trebuie reorganizate. Implicit se utilizează /etc/mtab.

-t secunde
    Cât timp durează reorganizarea. Valoarea implicită este 7200 secunde (2 ore).

-p treceri
    Numărul de treceri înainte de terminarea reorganizării globale. Valoarea implicită este 10 treceri.

-f leftoff
    Utilizează acest fișier în locul /var/tmp/.fsrlast pentru a citi starea de la care să înceapă și ca fișier pentru a stoca starea la care s-a oprit reorganizarea.

-v  Modul detaliat. Afișează informații criptice despre fiecare fișier reorganizat.

-d  Depanare. Afișează informații și mai criptice.

-g  Imprimare în syslog (implicit dacă stdout nu este un tty).

-V  Afișează numărul versiunii, și iese.

Când este invocat fără argumente, xfs_fsr reorganizează toate fișierele obișnuite din toate sistemele de fișiere montate. xfs_fsr efectuează mai multe cicluri peste /etc/mtab, parcurgând de fiecare dată o singură dată fiecare sistem de fișiere XFS. Fiecare parcurgere selectează fișierele care au cel mai mare număr de extensii. Încearcă să defragmenteze primele 10% dintre aceste fișiere la fiecare parcurgere.

Acesta rulează până la două ore, după care înregistrează sistemul de fișiere în care a rămas, astfel încât să poată porni de acolo data viitoare. Aceste informații sunt stocate în fișierul /var/tmp/.fsrlast_xfs. Dacă informațiile găsite aici sunt cumva inconsistente sau neactualizate, acestea sunt ignorate și reorganizarea începe de la începutul primului sistem de fișiere găsit în /etc/mtab.

xfs_fsr poate fi apelat cu unul sau mai multe argumente care denumesc sisteme de fișiere (numele dispozitivului bloc) și fișiere de reorganizat. În acest mod, xfs_fsr nu citește și nu scrie /var/tmp/.fsrlast_xfs și nici nu rulează pentru un interval de timp fix. Acesta parcurge o singură dată fiecare fișier obișnuit specificat și toate fișierele obișnuite din fiecare sistem de fișiere specificat. Un nume de linie de comandă care se referă la o legătură simbolică (cu excepția unui dispozitiv de sistem de fișiere), FIFO sau soclu de domeniu UNIX generează un mesaj de avertizare, dar în rest este ignorat. În timpul parcurgerii sistemului de fișiere, aceste tipuri de fișiere sunt omise în mod silențios.

FIȘIERE
/etc/mtab
    conține lista implicită a sistemelor de fișiere care trebuie reorganizate.
/var/tmp/.fsrlast_xfs
    înregistrează starea în care s-a oprit reorganizarea.

CONSULTAȚI ȘI
xfs_fsr(8), mkfs.xfs(8), xfs_ncheck(8), xfs(5).

NOTE
xfs_fsr îmbunătățește dispunerea extensiilor pentru fiecare fișier prin copierea întregului fișier într-o locație temporară și apoi schimbarea extensiilor de date ale fișierelor țintă și temporare într-un mod atomic. Această metodă necesită ca spațiul liber pe disc să fie suficient pentru a copia orice fișier dat și ca spațiul să fie mai puțin fragmentat decât fișierul original. De asemenea, necesită ca proprietarul fișierului să aibă suficient spațiu liber pentru a efectua copierea pe sistemele care utilizează cote. xfs_fsr generează un mesaj de avertizare dacă spațiul nu este suficient pentru a îmbunătăți fișierul țintă.

Un fișier temporar utilizat pentru îmbunătățirea unui fișier dat în linia de comandă este creat în același director părinte al fișierului țintă și are prefixul „.fsr”. Fișierele temporare utilizate pentru îmbunătățirea unui întreg dispozitiv XFS sunt stocate într-un director la rădăcina dispozitivului țintă și utilizează aceeași schemă de denumire. Fișierele temporare sunt eliminate la creare, astfel încât datele să nu poată fi citite de niciun alt proces.

xfs_fsr nu funcționează pe fișierele care sunt în prezent copiate în memorie. Pentru aceste fișiere poate apărea o eroare de tip „fișier ocupat” dacă este dată opțiunea -v.

Fișierele marcate ca no-defrag vor fi omise. Comanda xfs_io(8) chattr cu atributul f poate fi utilizată pentru a defini sau șterge acest fanion. Fișierele și directoarele create într-un director cu fanionul no-defrag vor moșteni acest atribut.

O intrare în /etc/mtab sau fișierul specificat folosind opțiunea -m trebuie să aibă opțiunea rw specificată pentru accesul la citire și scriere. Dacă această opțiune nu este prezentă, atunci xfs_fsr omite sistemul de fișiere descris de acea linie. Consultați pagina de referință fstab(5) pentru mai multe detalii.

În general, nu previzionăm necesitatea rulării xfs_fsr pe partițiile de sistem precum /, /boot și /usr, deoarece, în general, acestea nu vor suferi de fragmentare. Există, de asemenea, probleme cu defragmentarea fișierelor pe care lilo(8) le utilizează pentru a porni sistemul. Se recomandă ca aceste fișiere să fie marcate ca fiind nedefragmentabile cu comanda xfs_io(8) chattr. În cazul în care aceste fișiere sunt mutate de xfs_fsr, trebuie să rulați din nou lilo înainte de a reporni sistemul, altfel acesta ar putea deveni imposibil de pornit.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.