sane-mustek_usb(5)

NUME
sane-mustek_usb - controlor SANE pentru scanerele plate USB Mustek

DESCRIERE
Biblioteca sane-mustek-mustek_usb implementează un controlor SANE (Scanner Access Now Easy) care oferă acces la scanerele plate USB Mustek (inclusiv o clonă de la Trust). În prezent, se știe că următoarele scanere funcționează mai mult sau mai puțin cu acest controlor:

    Mustek 600 CU
    Mustek 1200 UB
    Mustek 1200 CU
    Mustek 1200 CU Plus
    Trust Compact Scan USB 19200

Mai multe detalii pot fi găsite pe pagina principală a controlorului Mustek USB http://www.meier-geinitz.de/sane/mustek_usb-backend/.

Scanerele Mustek BearPaw 1200 și 2400 sunt acceptate de controlorul plustek. Pentru detalii, consultați sane-plustek(5). Mustek BearPaw 1200F este acceptat de controlorul MA-1509. Consultați sane-ma1509(5) pentru detalii. Alte scannere Mustek USB sunt acceptate de controlorul gt68xx, consultați sane-gt68xx(5).

Acest controlor poate funcționa numai cu scanerele care sunt deja detectate de sistemul de operare. Pentru detalii, consultați sane-usb(5).

Dacă dețineți un scaner Mustek (sau Trust), altul decât cele enumerate mai sus, care funcționează cu acest controlor, vă rog să-mi comunicați acest lucru trimițându-mi numele exact al modelului de scaner și ID-urile fabricantului și dispozitivului USB (de exemplu, din /proc/bus/usb/devices sau syslog).

NUME DE DISPOZITIVE
Acest controlor așteaptă nume de dispozitive de forma:

    special

Unde special este un nume de rută pentru dispozitivul special care corespunde unui scaner USB. În cazul Linux, un astfel de nume de dispozitiv poate fi /dev/usb/scanner1, de exemplu.

Pentru FreeBSD folosiți /dev/uscanner0.

CONFIGURARE
Conținutul fișierului mustek_usb.conf este o listă de opțiuni și nume de dispozitive care corespund scanerelor USB Mustek. Liniile goale și liniile care încep cu un simbol hash (#) sunt ignorate. Dacă un nume de dispozitiv este plasat în mustek_usb.conf, acesta trebuie să fie urmat de o linie care să conțină cuvântul cheie option și o opțiune care să specifice tipul de scaner. Pot fi utilizate următoarele opțiuni: 600cu, 1200cu, 1200cu_plus, 1200ub. Pentru Trust Compact Scan USB 19200, utilizați „option 1200ub”.

În loc să se utilizeze numele dispozitivului, scanerul poate fi detectat automat prin declarațiile usb vendor_id product_id care sunt deja incluse în mustek_usb.conf. Acest lucru este suportat numai cu Linux 2.4.8 și versiunile ulterioare și cu toate sistemele care acceptă libsub. „vendor_id” (identificator-fabricant) și „product_id” (identificator-produs) sunt numere hexazecimale care identifică scanerul. Dacă acest lucru nu funcționează, în mustek_usb.conf trebuie să se plaseze un nume de dispozitiv și opțiunea care specifică tipul de scaner, așa cum este descris mai sus.

Opțiunea globală option max_block_size poate fi utilizată pentru a limita cantitatea de date achiziționate într-o singură tură de la sistemul USB. Ar putea merita să încercați, dacă apar erori USB.

Un exemplu de fișier de configurare este prezentat mai jos:

    # Comentariu
    option max_block_size 1024
    usb 0x055f 0x0001
    /dev/usb/scanner0
    option 600cu

Prima linie este ignorată. A doua linie stabilește dimensiunea memoriei tampon la maximum 1024 de octeți. A treia linie încearcă să detecteze automat un scaner cu id fabricant 0x055f și id produs 0x0001 (Mustek 1200 CU). A patra linie îi indică controlorului să se atașeze la /dev/usb/scanner0, iar a cincea linie specifică faptul că /dev/usb/scanner0 este un Mustek 600 CU.

FIȘIERE

/etc/sane.d/mustek_usb.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/x86_64-linux-gnu/sane/libsane-mustek_usb.a
    Biblioteca statică care implementează acest controlor.

/usr/lib/x86_64-linux-gnu/sane/libsane-mustek_usb.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_MUSTEK_USB
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii.

    Valoare  Descriere
    0        nicio ieșire
    1        imprimă erorile fatale
    2        imprimă mesajele importante
    3        imprimă erorile non-fatale și mesajele mai puțin importante
    4        imprimă toate mesajele, cu excepția celor de depanare
    5        imprimă mesaje de depanare de nivel înalt
    6        imprimă mesaje de depanare de nivel mediu
    7        imprimă mesaje de depanare de nivel scăzut

    Exemplu: export SANE_DEBUG_MUSTEK_USB=4

CONSULTAȚI ȘI
sane(7), sane-usb(5), sane-mustek(5), sane-mustek_pp(5), sane-plustek(5), sane-gt68xx(5), sane-ma1509(5)
/usr/share/doc/libsane/mustek_usb/mustek_usb.CHANGES,
/usr/share/doc/libsane/mustek_usb/mustek_usb.TODO
http://www.meier-geinitz.de/sane/mustek_usb-backend/

AUTOR
Henning Meier-Geinitz <henning@meier-geinitz.de>
Acest controlor se bazează pe Mustek 1200ub de la Mustek, întreținut de Tom Wang.

ERORI
Aceste dispozitive au o eroare hardware: Odată ce li s-au scris date, acestea nu pot fi reinițializate (toggle = DATA0). Aceasta înseamnă că orice operație care încearcă să restabilească dispozitivul va duce la expirarea timpului de așteptare.

În versiunile anterioare, acest controlor nu reușea când era încărcat a doua oară în anumite configurații. În acest caz, singura opțiune era să se reconecteze scanerul. În prezent, controlorul folosește o soluție pentru această eroare, dar aceasta este testată doar pe Linux. Rapoartele pentru alte sisteme de operare sunt apreciate.

Informații mai detaliate despre erori sunt disponibile pe pagina de pornire a controlorului Mustek http://www.meier-geinitz.de/sane/mustek_usb-backend/.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.