GENDIFF(1)

NUME
gendiff - instrument pentru a ajuta la generarea de fișiere diff fără erori

SINOPSIS
gendiff DIRECTOR EXTENSIE_DIFF

DESCRIERE
gendiff este un instrument pentru generarea unui fișier diff dintr-un singur director. Fișierul diff generat poate fi aplicat cu programul patch(1) pentru a recrea modificările.

gendiff caută toate fișierele cu extensia EXTENSIE_DIFF în DIRECTORUL specificat și rulează diff(1) pe fișierele cu EXTENSIE_DIFF și pe cele fără această extensie, în această ordine. Acest lucru permite generarea de diferențe din codul sursă fără a face o copie completă a directorului, ceea ce ar fi necesar în cazul utilizării directe a ustensilei diff(1).

gendiff este utilizat în mod obișnuit pentru crearea de plasturi în scopul împachetării software-ului cu rpmbuild(1).

ARGUMENTE
DIRECTOR
    Directorul din care se generează un fișier diff.

EXTENSIE_DIFF
    Extensia diff de căutat.

STARE DE IEȘIRE
În caz de succes, se returnează 0, iar în caz contrar se returnează un cod de eșec diferit de zero.

EXEMPLE
Presupunând că trebuie să modificați un fișier sursă numit anumit-fișier.cpp și ați ales extensia fix, copiați-l în anumit-fișier.cpp.fix înainte de a-l edita. Apoi editați fișierul original (anumit-fișier.cpp).

După editarea tuturor fișierelor pe care trebuie să le editați în acest mod, intrați în directorul cu un nivel deasupra celui în care se află codul sursă, și rulați gendiff pe acesta:

    gendiff proiectul-meu-1.0 .fix > proiectul-meu-1.0-fix.patch

CONSULTAȚI ȘI
diff(1), patch(1)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.