RPM-PLUGIN-PRIORESET(8)

NUME

rpm-plugin-prioreset - modul pentru gestionarul de pachete RPM pentru a rezolva problemele cu prioritățile demonilor din init (inițierea, și programul) SysV

DESCRIERE

În general, scripturile rulează cu aceeași prioritate ca rpm(8) însuși. Cu toate acestea, pe sistemele init-SysV moștenite, proprietățile procesului părinte pot fi moștenite de către demonii reali la repornire. Ca urmare, demonii pot ajunge să aibă valori nedorite „nice” sau „ionice”. Acest modul reinițializează prioritățile procesului scriptului după bifurcare și poate fi utilizat pentru a contracara acest efect. Nu ar trebui utilizat cu systemd(1), deoarece nu este necesar acolo, iar efectul este contraproductiv.

CONFIGURARE

În prezent nu există opțiuni pentru acest modul în special. Consultați rpm-plugins(8) despre cum să controlați modulele în general.

CONSULTAȚI ȘI

rpm(8), rpm-plugins(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.