DNF5-AUTOMATIC(8)

NUME
dnf5-automatic - comanda «automatic»

SINOPSIS

dnf5 automatic [opțiuni]

DESCRIERE

O CLI (interfață de linie de comandă) alternativă la dnf upgrade cu facilități specifice pentru a o face potrivită pentru a fi executată automat și regulat din temporizatoarele systemd, cron jobs și altele similare.

Funcționarea instrumentului este controlată de fișierele de configurare. Valorile implicite sunt stabilite din fișierul de configurare /usr/share/dnf5/dnf5-plugins/automatic.conf. Modificările specifice gazdei din /etc/dnf/automatic.conf sunt apoi aplicate.

Instrumentul sincronizează metadatele pachetelor, după cum este necesar, apoi verifică dacă există actualizări disponibile pentru sistemul respectiv și apoi fie iese, fie descarcă pachetele sau descarcă și aplică actualizările. Rezultatul operației este apoi raportat printr-un mecanism selectat, de exemplu prin ieșirea standard, poșta electronică sau mesaje MOTD.

Unitatea de temporizare systemd dnf5-automatic.timer se va comporta conform specificațiilor din fișierul de configurare (a se vedea mai jos) cu privire la descărcarea și aplicarea actualizărilor.

OPȚIUNI

    --timer
        Aplică o întârziere aleatorie înainte de execuție.

Următoarele opțiuni pot fi utilizate pentru a înlocui valorile din fișierul de configurare.

    --downloadupdates
        Descarcă automat pachetele actualizate.

    --no-downloadupdates
        Nu descarcă automat pachetele actualizate.

    --installupdates
        Instalează automat actualizările descărcate (implică „--downloadupdates”).

    --no-installupdates
        Nu instalează automat actualizările descărcate.

RULAREA SERVICIULUI AUTOMATIC DNF5

Serviciul este de obicei executat utilizând temporizatorul systemd dnf5-automatic.timer. Pentru a configura serviciul, personalizați fișierul /etc/dnf/automatic.conf. Puteți fie să copiați fișierul de configurare al distribuției din /usr/share/dnf5/dnf5-plugins/automatic.conf și să îl utilizați ca bază de referință, fie să vă creați propriul fișier de configurare de la zero cu doar modificările necesare.

Apoi activați unitatea de temporizare:

systemctl enable --now dnf5-automatic.timer

FORMATUL FIȘIERULUI DE CONFIGURARE

Fișierul de configurare este separat în secțiuni tematice.

  secțiunea [commands] (comenzi)

Configurarea modului de funcționare a programului.

    apply_updates (aplică actualizările)
        boolean, implicit: False

        Dacă pachetele care cuprind actualizările disponibile ar trebui să fie aplicate de dnf5-automatic.timer, adică instalate prin RPM. Implică download_updates. Rețineți că, dacă acest lucru este definit la False, pachetele descărcate vor fi lăsate în cache până la următoarea tranzacție DNF reușită.

    download_updates (descarcă actualizările)
        boolean, implicit: True

        Dacă pachetele care cuprind actualizările disponibile ar trebui descărcate de dnf5-automatic.timer.

    network_online_timeout (timpul de așteptare pentru conectarea la rețea)
        timpul în secunde, implicit: 60

        Timpul maxim pe care dnf5 automatic îl va aștepta până când sistemul este conectat la rețea. 0 înseamnă că detectarea disponibilității rețelei va fi ignorată.

    random_sleep (întârziere aleatorie)
        timpul în secunde, implicit: 0

        Întârziere aleatorie maximă înainte de descărcare (aplicată numai dacă a fost utilizată opțiunea --timer). Rețineți că, în mod implicit, temporizatoarele systemd aplică, de asemenea, o întârziere aleatorie de până la 1 oră.

    upgrade_type (tipul actualizării)
        unul dintre default, security, implicit: default

        La ce tip de actualizări să se uite. default semnalează că sunt căutate toate actualizările disponibile, security numai cele cu un aviz de securitate emis.

    reboot (opțiunea de repornire a sistemului)
        una dintre never (niciodată), when-changed (când se modifică), when-needed (când este necesar), implicit: never

        Când ar trebui repornit sistemul în urma actualizărilor. never nu repornește sistemul. when-changed declanșează o repornire după orice actualizare. when-needed declanșează o repornire numai atunci când repornirea este necesară pentru aplicarea modificărilor, cum ar fi atunci când systemd sau nucleul este actualizat.

    reboot_command (comanda de repornire)
        Șir de caractere, implicit: shutdown -r +5 'Se repornește după aplicarea actualizărilor pachetelor'

        Specifică comanda de executat pentru a declanșa o repornire a sistemului. De exemplu, pentru a sări peste întârzierea de 5 minute și mesajul de pe ecran, utilizați shutdown -r

  secțiunea [emitters] (emiteri)

Alegerea modului de raportare a rezultatelor.

    emit_via (emite via)
        listă, implicitt: stdio

        Listă de emitenți prin care să se raporteze rezultatele. Emitenții disponibili sunt stdio pentru a imprima rezultatul la ieșirea standard, command pentru a trimite rezultatul la o comandă personalizată, command_email pentru a trimite un mesaj de poștă electronică utilizând o comandă, email pentru a trimite raportul prin poșta electronică utilizând severul SMTP (consultați secțiunea [email] pentru cerințe), și motd trimite rezultatul în fișierul /etc/motd.d/dnf5-automatic.

    system_name (numele sistemului)
        șir de caractere, implicit: numele de gazdă al sistemului dat

        Cum este denumit sistemul în rapoarte.

    emit_no_updates (emite mesaj dacă nu s-a efectuat o actualizare)
        boolean, implicit: False

        Dacă să emită un mesaj atunci când nu s-a întâmplat nimic interesant - operația a reușit și niciun pachet nu a fost disponibil/instalat.

  secțiunea [command]

Configurația emitentului de comenzi. Variabilele utilizabile în argumentele șirului de format sunt body cu corpul mesajului.

    command_format (comanda de format)
        șirul formatului, implicit: cat

        Comanda shell de executat.

    stdin_format (formatul de la intrarea standard)
        șir de format, implicit: {body}

        Datele care urmează să fie transmise comenzii la intrarea standard.

  secțiunea [command_email] (comanda de poștă electronică)

Comanda de configurare a emitentului de mesaje electronice. Variabilele utilizabile în argumentele șirului de format sunt body cu corpul mesajului, subject cu subiectul e mesajului, email_from cu adresa „From:” și email_to cu o listă de destinatari separați prin spațiu.

    command_format (comanda de format)
        șir de format, implicit: mail -Ssendwait -s {subject} -r {email_from} {email_to}

        Comanda shell de executat.

    email_from (mesaj de la)
        șir, implicit: root

        Adresa „De la:” a mesajului.

    email_to (mesaj către)
        listă, implicit: root

        Lista de destinatari ai mesajului.

    stdin_format (formatul de la intrarea standard)
        șir de format, implicit: {body}

        Datele care urmează să fie transmise comenzii la intrarea standard.

  secțiunea [email] (poștă electronică)

Configurarea emițătorului de e-mail. Acest emițător trimite mesaje direct prin intermediul unui server SMTP folosind libcurl. Este necesară prezența libcurl cu suport pentru protocolul SMTP. Unele distribuții includ o variantă minimalistă a libcurl fără suport SMTP. În Fedora, această problemă poate fi rezolvată prin executarea comenzii dnf5 swap libcurl-minimal libcurl. Alternativ, utilizați emițătorul command_email, care nu necesită suport SMTP în libcurl. Datele de autentificare pentru serverul SMTP sunt citite din fișierul ~/.netrc.

    email_from (mesaj de la)
        șir, implicit: root

        Adresa „De la:” a mesajului.

    email_to (mesaj către)
        listă, implicit: root

        Lista de destinatari ai mesajului.

    email_host (gazda de poștă electronică)
        șir, implicit: localhost

        Numele de gazdă al serverului SMTP utilizat pentru trimiterea mesajului.

    email_port (portul de poștă electronică)
        număr întreg, implicit: 25

        Numărul portului la care să vă conectați la serverul SMTP.

    email_tls (criptarea tls pentru mesajele electronice)
        una dintre următoarele: no, yes, starttls, implicit: no

        Dacă doriți să utilizați TLS, STARTTLS sau nicio criptare pentru a vă conecta la serverul SMTP.

  secțiunea [base] (de bază)

Poate fi utilizată pentru a înlocui configurările din fișierul de configurare principal al DNF. Consultați dnf5.conf(5).

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.