AUGENRULES(8)

NUME
augenrules - un script care fuzionează fișierele cu reguli de audit ale componentelor

SINOPSIS
augenrules [--check] [--load]

DESCRIERE
augenrules este un script care fuzionează toate fișierele cu reguli de audit ale componentelor, aflate în directorul cu reguli de audit, /etc/audit/rules.d, plasând fișierul fuzionat în /etc/audit/audit.rules. Fișierele cu reguli de audit ale componentelor trebuie să se termine în .rules pentru a putea fi procesate. Toate celelalte fișiere din /etc/audit/rules.d sunt ignorate.

Fișierele sunt concatenate în ordine, pe baza sortării lor naturale (a se vedea opțiunea -v din ls(1)) și sunt eliminate liniile goale și liniile de comentariu (#).

Ultima directivă -D procesată fără opțiune, dacă există, este întotdeauna emisă ca prima linie în fișierul rezultat. Cele cu opțiune sunt replicate pe loc. Ultima directivă -b procesată, dacă este prezentă, este întotdeauna emisă ca a doua linie în fișierul rezultat. Ultima directivă -f procesată, dacă este prezentă, este întotdeauna emisă ca a treia linie în fișierul rezultat. Ultima directivă -e procesată, dacă este prezentă, este întotdeauna emisă ca ultima linie în fișierul rezultat.

Fișierul generat este copiat în /etc/audit/audit.rules numai dacă este diferit.

OPȚIUNI

--check
    testează dacă regulile s-au modificat și trebuie actualizate fără a suprascrie audit.rules.

--load
    încarcă reguli vechi sau nou create în nucleu.

FIȘIERE
/etc/audit/rules.d/ /etc/audit/audit.rules

CONSULTAȚI ȘI
audit.rules(7), auditctl(8), auditd(8).

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.