RPM-PLUGIN-DBUS-ANNOUNCE(8)

NUME

rpm-plugin-dbus-announce - modul D-Bus pentru gestionarul de pachete RPM

DESCRIERE

Modulul scrie informații de bază despre tranzacțiile rpm către sistemul D-Bus - cum ar fi pachetele instalate sau eliminate. Alte programe se pot abona la semnale pentru a fi notificate cu privire la schimbarea pachetelor din sistem.

SEMNALE D-BUS

Trimite mesaje StartTransaction, EndTransaction, StartTransactionDetails și EndTransactionDetails de la obiectul /org/rpm/Transaction cu interfața org.rpm.Transaction.

Primele două semnale transmit cookie-ul DB ca șir de caractere și ID-ul tranzacției ca număr întreg de 32 de biți fără semn.

Ultimele două semnale, cele de „detalii (details)”, transmit, de asemenea, cookie-ul DB sub forma unui șir de caractere și ID-ul tranzacției sub forma unui număr întreg de 32 de biți fără semn și apoi, în plus, o serie de șiruri de caractere care conțin șiruri de valori separate prin spațiu care descriu operația și pachetul NEVRA care fac parte din tranzacție. Ultimul argument este un număr întreg cu semn care conține rezultatul tranzacției.

Operația pachetului poate fi una dintre „added”, „removed”, „rpmdb” sau „restored” (ghilimele doar pentru claritate).

CONFIGURARE

În prezent nu există opțiuni pentru acest modul în special. Consultați rpm-plugins(8) despre cum să controlați modulele în general.

CONSULTAȚI ȘI

dbus-monitor(1), rpm-plugins(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.