DNF5.CONF-VENDORPOLICY-V1_0(5)

NUME
dnf5.conf-vendorpolicy-v1_0 - referință la fișierul privind politica de schimbare a furnizorului pentru DNF5 - v1.0

DESCRIERE

Acest document descrie structura și sintaxa fișierelor de configurare ale politicii de schimbare a furnizorului DNF5, care utilizează formatul versiunea 1.0.

Pentru informații generale despre fișierele de politici privind schimbarea furnizorului, consultați Referința fișierelor de politici privind schimbarea furnizorului DNF5 <#dnf5-vendor-change-policy-label>.

STRUCTURA FIȘIERULUI

  Câmpuri obligatorii

    version
        Șir

        Versiunea formatului fișierului de configurare.

        Pentru acest format, trebuie să fie stabilită la „1.0”.

        Acest câmp este obligatoriu și trebuie specificat la nivelul superior al fișierului TOML.

        Exemplu:

                version = '1.0'

Notă:
        Pentru ca fișierul de configurare să aibă vreun efect asupra politicii de schimbare a furnizorului, acesta trebuie să definească corespondențele între furnizori utilizând una dintre configurațiile permise (vezi mai jos).

        Dacă fișierul nu conține liste de furnizori, acesta va fi încărcat și versiunea sa va fi validată, dar nu va defini nicio regulă și nu va influența comportamentul gestionarului de furnizori.

  Definiția listei furnizorilor

Fișierul poate utiliza una dintre următoarele metode de definire a furnizorilor. Se poate utiliza o singură metodă.

Opțiunea 1: Liste separate („outgoing” ieșiri + „incoming” intrări)

    [[outgoing_vendors]]
        Matrice de tabele

        Lista furnizorilor de la care sunt permise modificările (furnizori de pachete de ieșire).

    [[incoming_vendors]]
        Matrice de tabele

        Lista furnizorilor de la care sunt permise modificările (furnizori de pachete de intrare).

Notă:
        outgoing_vendors și incoming_vendors trebuie să fie, fie amândouă prezente, fie amândouă absente.

Important:
        Schimbarea furnizorului în timpul înlocuirii pachetului este permisă numai dacă ambele condiții sunt îndeplinite simultan:

            •   Furnizorul pachetului de ieșire (instalat) este menționat în outgoing_vendors

            •   Furnizorul pachetului (nou) din lista „incoming” este menționat în incoming_vendors

Opțiunea 2: Furnizori echivalenți

    [[equivalent_vendors]]
        Matrice de tabele

        Lista furnizorilor care sunt echivalenți între ei. Se permit schimbări în ambele sensuri între toți furnizorii din această listă.

        Notă:
            Nu se poate combina equivalent_vendors cu outgoing_vendors sau incoming_vendors. Cu toate acestea, equivalent_vendors este, de fapt, o notare prescurtată. Aceasta echivalează cu enumerarea acelorași furnizori atât în outgoing_vendors, cât și în incoming_vendors.

  Câmpuri de introducere a datelor furnizorului

Fiecare intrare din [[outgoing_vendors]], [[incoming_vendors]] sau [[equivalent_vendors]] poate conține următoarele câmpuri:

    vendor
        Șir

        Câmp obligatoriu.

        Numele furnizorului sau modelul pentru potrivire.

    comparator
        Șir

        Câmp opțional.

        Metoda de comparare care trebuie utilizată la compararea șirurilor de caractere ale furnizorilor.

        Implicit: "EXACT"

        Valorile acceptate:

        •   "EXACT" - potrivire exactă (se ține cont de diferența dintre majuscule și minuscule)

        •   "IEXACT" - potrivire exactă (NU se ține cont de diferența dintre majuscule și minuscule)

        •   "GLOB" - model global (se ține cont de diferența dintre majuscule și minuscule)

        •   "IGLOB" - model global (NU se ține cont de diferența dintre majuscule și minuscule)

        •   "REGEX" - expresie regulată (se ține cont de diferența dintre majuscule și minuscule)

        •   "IREGEX" - expresie regulată (NU se ține cont de diferența dintre majuscule și minuscule)

        •   "CONTAINS" - conține șirul (se ține cont de diferența dintre majuscule și minuscule)

        •   "ICONTAINS" - conține șirul (NU se ține cont de diferența dintre majuscule și minuscule)

        •   "STARTSWITH" - începe cu (se ține cont de diferența dintre majuscule și minuscule)

        •   "ISTARTSWITH" - începe cu (NU se ține cont de diferența dintre majuscule și minuscule)

        •   "ENDSWITH" - se termină cu (se ține cont de diferența dintre majuscule și minuscule)

        •   "IENDSWITH" - se termină cu (sNU e ține cont de diferența dintre majuscule și minuscule)

        •   "NOT_EXACT", "NOT_IEXACT", "NOT_GLOB", "NOT_IGLOB", "NOT_CONTAINS", "NOT_ICONTAINS" - variantele negate

    exclude
        Boolean

        Câmp opțional.

        Dacă true, furnizorul este exclus din regulă. Acest lucru este util pentru definirea excepțiilor de la reguli mai generale. Regulile (înregistrările furnizorilor) sunt procesate în ordinea în care sunt definite. Aceasta înseamnă că o regulă de excludere trebuie să apară înaintea regulilor din care furnizorul trebuie exclus.

        Implicit: false

EXEMPLE

  Exemplul 1: Permite schimbarea de la „Furnizorul A” la „Furnizorul B”

Acest exemplu ilustrează configurația minimă necesară, care permite trecerea de la „Furnizorul A” la „Furnizorul B”, dar nu și invers.

            version = '1.0'

            [[outgoing_vendors]]
            vendor = 'FurnizorA'

            [[incoming_vendors]]
            vendor = 'FurnizorB'

  Exemplul 2: Permite schimbarea oricărui furnizor cu „Furnizorul meu de încredere”

Acest exemplu ilustrează permisiunea de a schimba orice furnizor cu „Furnizorul meu de încredere”, dar nu și invers (este necesară o regulă explicită pentru a permite toți furnizorii).

            version = '1.0'

            [[outgoing_vendors]]
            vendor = ''
            comparator = 'CONTAINS'

            [[incoming_vendors]]
            vendor = 'Furnizorul meu de încredere'

  Exemplul 3: Furnizori echivalenți

Acest exemplu ilustrează relații de echivalență reciprocă între furnizori, care permit schimbări în ambele sensuri.

            version = '1.0'

            # Toți furnizorii de mai jos sunt echivalenți
            [[equivalent_vendors]]
            vendor = 'Fedora Project'

            [[equivalent_vendors]]
            vendor = 'Red Hat'
            comparator = 'ISTARTSWITH'

            [[equivalent_vendors]]
            vendor = 'CentOS'
            comparator = 'ISTARTSWITH'

  Exemplul 4: Furnizori echivalenți cu o excludere

Acest exemplu prezintă o politică privind furnizorii pentru furnizorii asociați cu SUSE, cu o excepție pentru openSUSE Build Service.

            version = '1.0'

            # Toți furnizorii de mai jos sunt echivalenți între ei, cu excepția celor excluși
            [[equivalent_vendors]]
            vendor = 'openSUSE Build Service'
            comparator = 'ISTARTSWITH'
            exclude = true

            [[equivalent_vendors]]
            vendor = 'SUSE'
            comparator = 'ISTARTSWITH'

            [[equivalent_vendors]]
            vendor = 'openSUSE'
            comparator = 'ISTARTSWITH'

CONSULTAȚI ȘI

    •   Referință fișier Politica de schimbare a furnizorului DNF5 <#dnf5-vendor-change-policy-label>

    •   Referință fișier Politica de schimbare a furnizorului DNF5 - v1.1 <#dnf5-vendor-change-policy-v1-1-label>

    •   dnf5-conf(5), Referință configurare DNF5 <#dnf5-conf-label>

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.