DNF5-SYSTEM-STATE(7)

NUME
dnf5-system-state - starea sistemului

DESCRIERE

Starea sistemului DNF5 constă din mai multe fișiere TOML a căror locație este determinată de opțiunea de configurare system_state_dir (dnf5.conf(5), system_state_dir <#system-state-dir-options-label>). DNF5 utilizează starea sistemului pentru:

            1.  Stochează motivele pentru care fiecare pachet instalat a fost adăugat la sistem. Motivele pot fi „user” pentru pachetele pe care utilizatorul a cerut în mod explicit DNF5 să le instaleze, „dependency” și „weak dependency” pentru pachetele introduse ca dependențe ale unui alt pachet, „group” pentru pachetele instalate de un grup sau „external” pentru pachetele instalate de un alt instrument (de exemplu, rpm).

            2.  Urmărește grupurile instalate și pachetele instalate de aceste grupuri.

            3.  Urmărește grupurile de mediu instalate.

Modul de stocare a stării sistemului DNF5 este un detaliu de implementare internă și se poate schimba în orice moment. Pentru a modifica starea, utilizați întotdeauna interfața de linie de comandă DNF5 sau API-ul DNF5.

RECUPERAREA DE LA O STARE CORUPTĂ A SISTEMULUI

Dacă fișierele de stare ale sistemului devin corupte, este suficient să faceți o copie de rezervă și să eliminați fișierul TOML corupt menționat în mesajul de eroare. Acesta va fi regenerat în timpul următoarei tranzacții DNF5 reușite. Fișierele regenerate pot fi lipsite de anumite date, cum ar fi motivele pentru care au fost instalate pachetele sau depozitele din care au fost instalate.

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.