DNF5.CONF-VENDORPOLICY(5)

NUME
dnf5.conf-vendorpolicy - referință la fișierul privind politica de schimbare a furnizorului pentru DNF5

DESCRIERE

Fișierele de configurare a politicii de schimbare a furnizorului definesc regulile privind schimbările permise ale furnizorului pachetelor. Acestea specifică ce furnizori (actuali) pot fi înlocuiți cu ce alți furnizori (noi). Corelarea furnizorilor se efectuează în timpul operațiilor de înlocuire a pachetelor (actualizare/retrogradare/reinstalare) atunci când opțiunea allow_vendor_change <#allow-vendor-change-options-label> este dezactivată.

Fișierele de configurare utilizează formatul TOML.

VERSIUNI ACCEPTATE

Formatul de configurare a politicii privind schimbarea furnizorului acceptă două versiuni:

    •   Versiunea 1.1 - Versiune îmbunătățită, cu asignare flexibilă a furnizorilor și filtrare a pachetelor. Consultați Referința fișierului de politici privind schimbarea furnizorilor DNF5 - v1.1 <#dnf5-vendor-change-policy-v1-1-label>

    •   Versiunea 1.0 - Corelare de bază a furnizorilor cu reguli stricte. Consultați Referința fișierului de politici privind schimbarea furnizorilor DNF5 - v1.0 <#dnf5-vendor-change-policy-v1-0-label>

Fiecare fișier de configurare trebuie să-și specifice versiunea folosind câmpul version.

Notă:
        Versiunea 1.1 este formatul recomandat și este pe deplin compatibilă cu versiunea 1.0. Toate configurațiile valide din versiunea 1.0 funcționează cu versiunea 1.1 prin simpla modificare a câmpului de versiune. Versiunea 1.0 este menținută doar pentru a asigura compatibilitatea cu configurațiile existente.

Pentru informații detaliate despre sintaxa și caracteristicile fiecărei versiuni, vă rugăm să consultați documentația specifică fiecărei versiuni:

    •   Referință fișier Politica de schimbare a furnizorului DNF5 - v1.1 <#dnf5-vendor-change-policy-v1-1-label>

    •   Referință fișier Politica de schimbare a furnizorului DNF5 - v1.0 <#dnf5-vendor-change-policy-v1-0-label>

LOCAȚIILE FIȘIERELOR DE CONFIGURARE

Fișierele cu politicile privind schimbarea furnizorului sunt citite din următoarele directoare:

    /etc/dnf/vendors.d/
        Directorul de configurare al sistemului

    /usr/share/dnf5/vendors.d/
        Directorul de configurare al distribuției

Sunt luate în considerare doar fișierele cu extensia .conf. Fișierele de configurare sunt sortate în ordine alfanumerică după numele lor și apoi citite în această ordine.

Dacă există un fișier cu același nume în ambele directoare, se utilizează fișierul din /etc/dnf/vendors.d/. Acest lucru înseamnă că fișierul de configurare al distribuției poate fi pur și simplu suprascris prin crearea unui fișier cu același nume în directorul /etc/dnf/vendors.d/.

CONSULTAȚI ȘI

    •   dnf5.conf-vendorpolicy-v1_1(5), Referință fișier pentru politica de schimbare a furnizorului DNF5 - v1.1 <#dnf5-vendor-change-policy-v1-1-label>

    •   dnf5.conf-vendorpolicy-v1_0(5), Referință fișier pentru politica de schimbare a furnizorului DNF5 - v1.0 <#dnf5-vendor-change-policy-v1-0-label>

    •   dnf5-conf(5), Referință configurare DNF5 <#dnf5-conf-label>

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.