mke2fs.conf(5)

NUME
mke2fs.conf - fișierul de configurare pentru mke2fs

DESCRIERE
mke2fs.conf este fișierul de configurare pentru mke2fs(8). Acesta controlează parametrii impliciți utilizați de mke2fs(8) atunci când creează sisteme de fișiere ext2, ext3 sau ext4.

Fișierul mke2fs.conf utilizează un format de tip INI. Stările, sau secțiunile de nivel superior, sunt delimitate prin paranteze drepte: [ ]. În cadrul fiecărei secțiuni, fiecare linie definește o relație, care atribuie etichete valorilor, sau o subsecțiune, care conține alte relații sau subsecțiuni. Mai jos este prezentat un exemplu de format de tip INI utilizat de acest fișier de configurare:

  [secțiunea1]
  eticheta1 = valoare_a
  eticheta1 = valoare_b
  eticheta2 = valoare_c

  [secțiunea 2]
  eticheta3 = {
  subeticheta1 = valoare_a_subertichetă
  subeticheta1 = valoare_b_subertichetă
  subeticheta2 = valoare_c_subertichetă
  }
  eticheta1 = valoare_d
  eticheta2 = valoare_e
  }

Comentariile sunt delimitate de un punct și virgulă („;”) sau de un caracter hash („#”) la începutul comentariului și se termină cu caracterul de sfârșit de linie.

Etichetele și valorile trebuie să fie puse între ghilimele duble dacă conțin spații. În cadrul unui șir pus între ghilimele, se aplică interpretările standard pentru bara oblică inversă: „\n” (pentru caracterul de linie nouă), „\t” (pentru caracterul de tabulare), „\b” (pentru caracterul de retrocedare(backspace)) și „\\” (pentru caracterul de bară oblică inversă).

Unele relații așteaptă o valoare booleană. Analizatorul este destul de liber în a recunoaște „yes”, „y”, „true”, „t”, „1”, „on” etc. ca o valoare booleană adevărată, și „no”, „n”, „false”, „nil”, «0», „off” ca o valoare booleană falsă.

Următoarele secțiuni sunt utilizate în fișierul mke2fs.conf. Acestea vor fi descrise mai detaliat în secțiunile viitoare ale acestui document.

[options]
    Conține relații care influențează modul în care se comportă mke2fs(8).

[defaults]
    Conține relațiile care definesc parametrii impliciți utilizați de mke2fs(8). În general, aceste valori implicite pot fi anulate de o definiție din secțiunea [fs_types] sau de o opțiune din linia de comandă furnizată de utilizator.

[fs_types]
    Conține relații care definesc valorile implicite care ar trebui utilizate pentru anumite tipuri de sisteme de fișiere și de utilizare. Tipul de sistem de fișiere și tipul de utilizare pot fi specificate explicit folosind opțiunile -t și -T din mke2fs(8), respectiv.

[devices]
    Conține relații care definesc valorile implicite pentru anumite dispozitive.

SECȚIUNEA [options]
Următoarele relații sunt definite în secțiunea [options].

proceed_delay
    Dacă această relație este definită la un număr întreg pozitiv, atunci mke2fs(8) va aștepta proceed_delay secunde după ce a cerut utilizatorului permisiunea de a continua și apoi va continua, chiar dacă utilizatorul nu a răspuns la întrebare. Valoarea implicită este 0, ceea ce înseamnă să se aștepte până când utilizatorul răspunde la întrebare într-un fel sau altul.

sync_kludge
    Dacă această relație este definită la un număr întreg pozitiv, atunci în timpul scrierii tabelului de noduri-i, mke2fs(8) va solicita sistemului de operare să curețe scrierile în așteptare pentru a inițializa tabelul de noduri-i la fiecare grup de blocuri sync_kludge. Acest lucru este necesar pentru a lucra în jurul nucleelor eronate care nu gestionează corect limitarea de rescrieri (writeback throttling).

SECȚIUNEA [defaults]
Următoarele relații sunt definite în secțiunea [defaults].

creator_os
    Această relație specifică „sistemul de operare creator” pentru sistemul de fișiere, cu excepția cazului în care este suprascrisă în linia de comandă. Valoarea implicită este sistemul de operare pentru care a fost compilat executabilul mke2fs(8).

fs_type
    Această relație specifică tipul implicit de sistem de fișiere dacă utilizatorul nu îl specifică prin opțiunea -t sau dacă mke2fs(8) nu este pornit folosind un nume de program de forma mkfs.fs-type. Dacă atât utilizatorul, cât și fișierul mke2fs.conf nu specifică un tip implicit de sistem de fișiere, mke2fs va utiliza ca tip implicit de sistem de fișiere ext3 dacă a fost solicitat un jurnal prin intermediul unei opțiuni din linia de comandă sau ext2 dacă nu.

undo_dir
    Această relație specifică directorul în care ar trebui să fie stocat fișierul de anulări. Aceasta poate fi suprascrisă prin intermediul variabilei de mediu E2FSPROGS_UNDO_DIR. Dacă locația directorului este definită la valoarea none, mke2fs(8) nu va crea un fișier de anulări.

În plus, orice etichete care pot fi specificate într-o subsecțiune de etichete pentru fiecare sistem de fișiere, astfel cum sunt definite mai jos (de exemplu, blocksize, hash_alg, inode_ratio, inode_size, reserved_ratio etc.) pot fi, de asemenea, specificate în secțiunea defaults pentru a specifica valoarea implicită care urmează să fie utilizată în cazul în care utilizatorul nu specifică una în linia de comandă, iar secțiunea specifică tipului de sistem de fișiere din fișierul de configurare nu specifică o valoare implicită.

SECȚIUNEA [fs_types]
Fiecare etichetă din secțiunea [fs_types] numește un tip de sistem de fișiere sau un tip de utilizare care poate fi specificat prin opțiunile -t sau -T ale comenzii mke2fs(8), respectiv.

Programul mke2fs(8) construiește o listă de fs_types prin concatenarea tipului de sistem de fișiere (de exemplu, ext2, ext3 etc.) cu lista tipurilor de utilizare. Pentru majoritatea opțiunilor de configurare, mke2fs(8) va căuta o subsecțiune în secțiunea [fs_types] corespunzătoare fiecărei intrări din lista construită, intrările ulterioare prevalând asupra sistemelor de fișiere sau tipurilor de utilizare anterioare. De exemplu, luați în considerare următorul fragment mke2fs.conf:

[defaults]
  base_features = sparse_super,filetype,resize_inode,dir_index
  blocksize = 4096
  inode_size = 256
  inode_ratio = 16384

[fs_types]
  ext3 = {
  features = has_journal
  }
  ext4 = {
  features = extents,flex_bg
  inode_size = 256
  }
  small = {
  blocksize = 1024
  inode_ratio = 4096
  }
  floppy = {
  features = ^resize_inode
  blocksize = 1024
  inode_size = 128
  }

Dacă mke2fs a fost inițiat cu un nume de program mke2fs.ext4, atunci va fi utilizat tipul de sistem de fișiere ext4. Dacă sistemul de fișiere este mai mic de 3 megaocteți și nu este specificat niciun tip de utilizare, atunci mke2fs va utiliza un tip de utilizare implicit de floppy. Aceasta duce la o listă fs_types de tipul „ext4, floppy”. Atât subsecțiunea ext4, cât și subsecțiunea floppy definesc o relație inode_size, dar deoarece ultimele intrări din lista fs_types le înlocuiesc pe cele anterioare, se va utiliza parametrul de configurare pentru fs_types.floppy.inode_size, astfel încât sistemul de fișiere va avea o dimensiune a nodurilor-i de 128.

Excepția de la această rezoluție este eticheta features, care specifică un set de modificări ale caracteristicilor utilizate de sistemul de fișiere și care este cumulativă. Astfel, în exemplul de mai sus, mai întâi relația de configurare defaults.base_features ar activa un set inițial de caracteristici cu caracteristicile sparse_super, filetype, resize_inode și dir_index activate. Apoi, relația de configurare fs_types.ext4.features ar activa caracteristicile extents și flex_bg, iar în final relația de configurare fs_types.floppy.features ar elimina caracteristica resize_inode, rezultând un set de caracteristici ale sistemului de fișiere format din caracteristicile sparse_super, filetype, dir_index, extents și flex_bg.

Pentru fiecare tip de sistem de fișiere, următoarele etichete pot fi utilizate în subsecțiunea fs_type respectivă. Aceste etichete pot fi utilizate și în secțiunea default:

base_features
    Această relație specifică caracteristicile care sunt activate inițial pentru acest tip de sistem de fișiere. Se va utiliza un singur base_features, astfel încât, dacă există mai multe intrări în lista fs_types ale căror subsecțiuni definesc relația base_features, numai ultima va fi utilizată de mke2fs(8).

enable_periodic_fsck
    Această relație booleană specifică dacă verificările periodice ale sistemului de fișiere ar trebui să fie efectuate la pornire. Dacă este definită la true, verificările vor fi forțate la fiecare 180 de zile sau după un număr aleatoriu de montări. Aceste valori pot fi modificate ulterior prin intermediul opțiunilor de linie de comandă -i și -c pentru tune2fs(8).

errors
    Modifică comportamentul codului nucleului atunci când sunt detectate erori. În toate cazurile, o eroare a sistemului de fișiere va determina e2fsck(8) să verifice sistemul de fișiere la următoarea pornire. errors poate fi una dintre următoarele:

    continue
        Continuă execuția normală.

    remount-ro
        Remontează sistemul de fișiere numai-pentru-citire.

    panic
        Provoacă o panică a nucleului.

features
    Această relație specifică o listă separată prin virgule de cereri de editare a caracteristicilor care modifică setul de caracteristici utilizat de sistemul de fișiere nou construit. Sintaxa este aceeași ca opțiunea de linie de comandă -O pentru mke2fs(8); adică, o caracteristică poate fi prefixată de un simbol („^”) pentru a dezactiva o caracteristică numită. Fiecare relație feature specificată în lista [fs_types] va fi aplicată în ordinea găsită în lista [fs_types].

force_undo
    Această relație booleană, dacă este definită la o valoare de true, forțează mke2fs să încerce întotdeauna să creeze un fișier de anulări, chiar dacă fișierul de anulări ar putea fi imens și ar putea prelungi timpul de creare a imaginii sistemului de fișiere, deoarece tabela de noduri-i nu este inițializată leneș „lazily”.

default_features
    Această relație specifică setul de caracteristici care ar trebui să fie activate sau dezactivate după aplicarea caracteristicilor enumerate în relațiile base_features și features. Aceasta poate fi anulată prin opțiunea de linie de comandă -O pentru mke2fs(8).

auto_64-bit_support
    Această relație are valoare booleană și specifică dacă mke2fs(8) ar trebui să adauge automat caracteristica 64bit de 64 de biți dacă numărul de blocuri pentru sistemul de fișiere necesită activarea acestei caracteristici. Caracteristica resize_inode este, de asemenea, dezactivată automat, deoarece nu acceptă numere de blocuri pe 64 de biți.

default_mntopts
    Această relație specifică setul de opțiuni de montare care ar trebui să fie activate în mod implicit. Acestea pot fi modificate ulterior cu opțiunea de linie de comandă -o pentru tune2fs(8).

blocksize
    Această relație specifică dimensiunea implicită a blocurilor dacă utilizatorul nu specifică o dimensiune a blocurilor în linia de comandă.

lazy_itable_init
    Această relație booleană specifică dacă tabelul de noduri-i trebuie inițializat în mod leneș „lazy”. Aceasta are sens numai dacă funcția uninit_bg este activată. Dacă lazy_itable_init este true și funcția uninit_bg este activată, tabela de noduri-i nu va fi inițializată complet de mke2fs(8). Acest lucru accelerează semnificativ inițializarea sistemului de fișiere, dar necesită ca nucleul să finalizeze inițializarea sistemului de fișiere în fundal atunci când sistemul de fișiere este montat pentru prima dată.

lazy_journal_init
    Această relație booleană specifică dacă nodul-i al jurnalului ar trebui inițializat leneș. Aceasta are sens numai dacă funcția has_journal este activată. Dacă lazy_journal_init este true, nodul-i al jurnalului nu va fi complet inițializat de mke2fs. Acest lucru accelerează semnificativ inițializarea sistemului de fișiere, dar prezintă un mic risc dacă sistemul se blochează înainte ca jurnalul să fi fost suprascris complet cel puțin o dată.

journal_location
    Această relație specifică locația jurnalului.

num_backup_sb
    Această relație indică dacă sistemele de fișiere cu funcția sparse_super2 activată ar trebui să fie create cu 0, 1 sau 2 superblocuri de rezervă.

packed_meta_blocks
    Această relație booleană specifică dacă hărțile de biți de alocare, tabelul de noduri-i și jurnalul ar trebui să fie localizate la începutul sistemului de fișiere.

inode_ratio
    Această relație specifică raportul de noduri-i implicit în cazul în care utilizatorul nu specifică unul în linia de comandă.

inode_size
    Această relație specifică dimensiunea implicită a nodurilor-i în cazul în care utilizatorul nu specifică una în linia de comandă.

reserved_ratio
    Această relație specifică procentul implicit de blocuri ale sistemului de fișiere rezervat superutilizatorului, dacă utilizatorul nu specifică unul în linia de comandă.

hash_alg
    Această relație specifică algoritmul de sume de control „hash” implicit utilizat pentru noile sisteme de fișiere cu directoare b-tree cu sume de control. Algoritmii valabili acceptați sunt: legacy, half_md4 și tea.

flex_bg_size
    Această relație specifică numărul de grupuri de blocuri care vor fi împachetate împreună pentru a crea un grup de blocuri virtual mare pe un sistem de fișiere ext4. Acest lucru îmbunătățește localizarea metadatelor și performanța în cazul volumelor de lucru cu multe metadate. Numărul de grupuri trebuie să fie o putere a lui 2 și poate fi specificat numai dacă funcția de sistem de fișiere flex_bg este activată.

options
    Această relație specifică opțiuni extinse suplimentare care ar trebui să fie tratate de mke2fs(8) ca și cum ar fi adăugate la argumentul opțiunii -E. Aceasta poate fi utilizată pentru a configura opțiunile extinse implicite utilizate de mke2fs(8) pentru fiecare tip de sistem de fișiere.

discard
    Această relație booleană specifică dacă mke2fs(8) ar trebui să încerce să înlăture dispozitivul înainte de crearea sistemului de fișiere.

set_raid_stride
    Această relație specifică dacă dimensiunea pasului RAID a sistemului de fișiere este stabilită de la dispozitivul de blocuri, dacă este disponibil. Valorile valide sunt: always (întotdeauna), disk (disc), never (niciodată). Valoarea implicită este always.

set_raid_stripe
    Această relație specifică dacă dimensiunea benzii RAID a sistemului de fișiere este stabilită de la dispozitivul de blocuri, dacă este disponibil. Valorile valide sunt: always (întotdeauna), disk (disc), never (niciodată). Valoarea implicită este disk.

cluster_size
    Această relație specifică dimensiunea implicită a clusterului dacă este activată funcția bigalloc a sistemului de fișiere. Aceasta poate fi anulată prin intermediul opțiunii de linie de comandă -C pentru mke2fs(8)

make_hugefiles
    Această relație booleană permite crearea de fișiere prealocate ca parte a formatării sistemului de fișiere. Blocurile arborelui extent pentru aceste fișiere prealocate vor fi plasate aproape de începutul sistemului de fișiere, astfel încât, dacă toate celelalte blocuri de metadate sunt, de asemenea, configurate pentru a fi plasate aproape de începutul sistemului de fișiere (prin dezactivarea superblocurilor de rezervă, utilizând opțiunea packed_meta_blocks etc.), blocurile de date ale fișierelor prealocate vor fi contigue.

hugefiles_dir
    Această relație specifică directorul în care sunt create fișierele uriașe, în raport cu rădăcina sistemului de fișiere.

hugefiles_uid
    Această relație controlează utilizatorul proprietar pentru toate fișierele și directoarele create de funcția make_hugefiles.

hugefiles_gid
    Această relație controlează proprietatea grupului pentru toate fișierele și directoarele create de funcția make_hugefiles.

hugefiles_umask
    Această relație specifică valoarea umask utilizată la crearea fișierelor și directoarelor de către funcția make_hugefiles.

num_hugefiles
    Această relație specifică numărul de fișiere uriașe care urmează să fie create. Dacă această relație nu este specificată sau este definită la zero, iar relația hugefiles_size este diferită de zero, atunci make_hugefiles va crea atâtea fișiere uriașe câte se pot potrivi pentru a umple întregul sistem de fișiere.

hugefiles_slack
    Această relație specifică cât spațiu ar trebui să fie rezervat pentru alte fișiere.

hugefiles_size
    Această relație specifică dimensiunea fișierelor uriașe. Dacă această relație nu este specificată, implicit se umple întregul sistem de fișiere.

hugefiles_align
    Această relație specifică alinierea pentru blocul de început al fișierelor uriașe. De asemenea, forțează dimensiunea fișierelor uriașe să fie un multiplu al alinierii solicitate. Dacă această relație nu este specificată, nu va fi impusă nicio cerință de aliniere fișierelor uriașe.

hugefiles_align_disk
    Această relație specifică dacă alinierea ar trebui să fie relativă la începutul discului dur (presupunând că poziția inițială a partiției este disponibilă pentru mke2fs(8)). Valoarea implicită este „false”, ceea ce va determina alinierea fișierelor uriașe „hugefile” să fie relativă la începutul sistemului de fișiere.

hugefiles_name
    Această relație specifică numele fișierului de bază pentru fișierele uriașe.

hugefiles_digits
    Această relație specifică lățimea (umplută cu zero) a câmpului pentru numărul de fișier uriaș.

warn_y2038_dates
    Această relație booleană specifică dacă mke2fs(8) va emite un avertisment la crearea unui sistem de fișiere cu noduri-i de 128 de octeți (și, prin urmare, nu va oferi suport pentru datele de după 19 ianuarie 2038). Valoarea implicită este „true”, cu excepția sistemelor de fișiere create pentru GNU Hurd, deoarece acesta acceptă numai noduri-i de 128 de octeți.

zero_hugefiles
    Această relație booleană specifică dacă blocuri de zerouri vor fi sau nu scrise în fișierele uriașe în timp ce mke2fs(8) le creează. În mod prestabilit, blocurile de zerouri vor fi scrise în fișierele uriașe pentru a evita ca datele vechi să fie puse la dispoziția programelor de utilizator care nu sunt de încredere, cu excepția cazului în care dispozitivul acceptă o operațiune de înlăturare/ajustare care se va ocupa de reducerea la zero a blocurilor dispozitivului. Prin definirea zero_hugefiles la „false”, acest pas va fi sărit întotdeauna, ceea ce poate fi util dacă se știe că discul a fost șters anterior sau dacă programele de utilizator care vor avea acces la fișierele uriașe sunt de încredere pentru a nu dezvălui date vechi.

encoding
    Această relație definește codificarea numelui de fișier care urmează să fie utilizată în cazul în care este activată funcția „casefold”. În prezent, singura codificare valabilă este utf8-12.1 sau utf8, care solicită cea mai recentă versiune Unicode; deoarece 12.1 este singura versiune Unicode disponibilă, utf8 și utf8-12.1 au același rezultat. encoding_flags Această relație definește indicatori specifici codificării. Pentru codificările utf8, singurul indicator disponibil este strict, care va determina respingerea de către nucleu a încercărilor de a crea nume de fișiere care conțin caractere Unicode nevalide. Modul strict nu este activat în mod implicit.

SECȚIUNEA [devices]
Fiecare etichetă din secțiunea [devices] numește numele dispozitivului astfel încât să poată fi specificate valorile implicite pentru fiecare dispozitiv.

fs_type
    Această relație specifică parametrul implicit pentru opțiunea -t, dacă această opțiune nu este specificată în linia de comandă.

usage_types
    Această relație specifică parametrul implicit pentru opțiunea -T, dacă această opțiune nu este specificată în linia de comandă.

FIȘIERE

/etc/mke2fs.conf
    Fișierul de configurare pentru mke2fs(8).

CONSULTAȚI ȘI
mke2fs(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.