DNF5-CONFIG-MANAGER(8)

NUME
dnf5-config-manager - comanda «config-manager»

SINOPSIS

dnf5 config-manager <subcomandă> [opțiuni] [argumente]

DESCRIERE

Gestionează configurația principală, configurația depozitelor și variabilele.

SUBCOMENZI

    addrepo --from-repofile=URL_FIȘIER_DE_CONFIGURARE_DEPOZIT [--create-missing-dir] [--overwrite] [--save-filename=NUME_FIȘIER]
        Adaugă un nou fișier de configurare a depozitelor specificat prin adresă URL sau rută locală.

        Fișierul este copiat fără modificări. Numele fișierului de destinație poate fi definit folosind opțiunea --save-filename, altfel este preluat din specificația sursă. Dacă extensia .repo lipsește din numele fișierului de destinație, aceasta va fi adăugată.

        Ruta directorului de destinație este prima rută stocată în opțiunea reposdir (implicit /etc/yum.repos.d). Suprascrierea/înlocuirea unui fișier existent poate fi activată utilizând opțiunea --overwrite. Înainte ca noul fișier de configurare a depozitelor să fie salvat definitiv, acesta este analizat și testat pentru validitate. ID-urile depozitelor sunt, de asemenea, testate. Depozitele cu același ID nu trebuie să fie definite în alte fișiere de configurare.

    addrepo [--id=REPO_ID] <--set=OPȚIUNE_DEPOZIT=VALOARE>+ [--add-or-replace] [--create-missing-dir] [--overwrite] [--save-filename=NUME_FIȘIER]
        Adaugă un depozit nou definit utilizând opțiunile utilizatorului.

        Cel puțin una dintre opțiunile --set=baseurl=<URL>, --set=mirrorlist=<URL>, --set=metalink=<URL> trebuie să fie definită la un URL nevid. ID-ul depozitului poate fi definit utilizând opțiunea --id, în caz contrar acesta este generat din URL. Numele fișierului de destinație poate fi definit folosind opțiunea --save-filename, altfel este definit la ID-ul depozitului. Dacă extensia .repo lipsește din numele fișierului de destinație, aceasta va fi adăugată.

        Ruta directorului de destinație este prima rută stocată în opțiunea reposdir (implicit /etc/yum.repos.d). Suprascrierea/înlocuirea unui fișier existent poate fi activată utilizând opțiunea --overwrite. Modificarea unui fișier existent poate fi activată utilizând opțiunea --add-or-replace. Modificarea înseamnă că noul depozit este adăugat la fișierul existent sau că un depozit cu același ID este înlocuit în fișier. Înainte ca noua configurație a depozitului să fie salvată definitiv, ID-ul depozitului este testat. Un depozit cu același ID nu trebuie să fie definit în alt fișier de configurare.

    setopt [--create-missing-dir] <[id-depozit.]nume-opțiune=valoare>+
        Definește opțiunile din fișierul de configurare principal și din fișierul de suprascriere a configurației depozitelor.

        Configurația principală este citită mai întâi din fișierele din directoarele „drop-in” și apoi din fișierul de configurare principal (implicit /etc/dnf/dnf.conf). Astfel, opțiunile din fișierul de configurare principal sunt citite ultimele și prevalează asupra valorilor acelorași opțiuni definite în directoarele „drop-in”.

        Configurația depozitelor este citită din fișierele de configurare a depozitelor și apoi ajustată cu ajutorul suprascrierilor „override” de configurare a depozitelor. Fișierele de suprascriere „override” a configurației depozitelor sunt citite din directorul de suprascriere a depozitelor de distribuție (/usr/share/dnf5/repos.override.d) și din directorul de suprascriere a depozitelor sistemului (/etc/dnf/repos.override.d). Dacă un fișier cu același nume este prezent în ambele directoare „override”, se utilizează numai fișierul din directorul „override” al sistemului. Astfel, fișierul „override” de distribuție poate fi pur și simplu mascat prin crearea unui fișier cu același nume în directorul „override” de sistem. Toate fișierele de înlocuire utilizate sunt sortate alfabetic după numele lor și apoi aplicate în această ordine. Suprascrierea din fișierul următor îl suprascrie pe cel anterior - ultima suprascriere câștigă.

        Comanda setopt scrie suprascrierile de configurare a depozitelor într-un fișier numit 99-config_manager.repo situat în directorul de suprascriere a depozitelor sistemului. Configurările depozitelor sunt scrise numai în acest fișier de suprascriere. Fișierul original de configurare a depozitului nu este modificat. ID-ul depozitului poate conține caractere joker. Fișierele de suprascriere acceptă, de asemenea, caractere joker. Dar comanda setopt rezolvă modelul id-depozit, iar suprascrierile sunt definite independent pentru fiecare depozit corespunzător. Aceasta înseamnă că depozitele adăugate ulterior nu vor fi afectate de aceste suprascrieri.

    unsetopt <[id-depozit.]nume-opțiune>+
        Elimină opțiunile din fișierul de configurare principal și din fișierul de suprascriere a configurației depozitelor.

        Comanda unsetopt elimină opțiunile din fișierul de configurare principal (implicit /etc/dnf/dnf.conf). Cu toate acestea, opțiunile pot fi încă definite în fișierele de configurare din directoarele drop-in (de exemplu, configurația implicită a distribuției).

        Comanda unsetopt elimină suprascrierile de configurare a depozitului din fișierul numit 99-config_manager.repo situat în directorul de suprascriere a depozitului sistemului. Cu toate acestea, suprascrierile pot fi încă definite în alte fișiere de suprascriere a depozitului (de exemplu, suprascrierile distribuției implicite). Secțiunile goale sunt eliminate din fișierul de substituire a configurației. ID-ul depozitului poate conține caractere joker. În acest caz, modelul id-depozit este rezolvat și preluarea este eliminată din toate secțiunile corespunzătoare.

    setvar [--create-missing-dir] <nume-variabilă=valoare>+
        Definește una sau mai multe variabile.

        Variabilele sunt încărcate din mai multe directoare. Lista de directoare este preluată din opțiunea varsdir. Comanda setvar stochează variabilele în ultimul director din listă (implicit /etc/dnf/vars). Variabilele din acest director sunt citite ultimele și înlocuiesc valorile acelorași variabile definite în directoarele anterioare. Cu alte cuvinte, ultimul director are cea mai mare prioritate.

        Notă: Variabilele releasever_major și releasever_minor sunt derivate automat din variabila releasever ori de câte ori aceasta este definită.

    unsetvar <variabila>+
        Elimină variabilele.

        Variabilele sunt încărcate din mai multe directoare. Lista de directoare este preluată din opțiunea varsdir. Comanda unsetvar elimină variabilele din ultimul director din listă (implicit /etc/dnf/vars). Astfel, variabila poate exista în continuare într-un alt director din listă (de exemplu, valoarea distribuției implicite).

    enable [--create-missing-dir] <id-depozit>+
        Activează unul sau mai multe depozite.

        Comanda enable activează depozitele prin intermediul unui fișier numit 99-config_manager.repo, situat în directorul de suprascriere a depozitelor de sistem. Fișierul original de configurare a depozitelor nu este modificat. ID-ul depozitului poate conține caractere joker. Comanda enable rezolvă modelul repoid, iar fiecare depozit care corespunde acestui model este activat în mod independent. Aceasta înseamnă că depozitele adăugate ulterior nu vor fi afectate de această comandă.

    disable [--create-missing-dir] <id-depozit>+
        Dezactivează unul sau mai multe depozite.

        Comanda disable dezactivează depozitele prin intermediul unui fișier numit 99-config_manager.repo, situat în directorul de suprascriere a depozitelor de sistem. Fișierul original de configurare a depozitelor nu este modificat. ID-ul depozitului poate conține caractere joker. Comanda disable rezolvă modelul repoid, iar fiecare depozit care corespunde acestui model este dezactivat în mod independent. Aceasta înseamnă că depozitele adăugate ulterior nu vor fi afectate de această comandă.

Notă:
        Directoarele de suprascriere sunt de asemenea listate cu exemple în secțiunea Drop-in repo directories (directoare de depozite „drop-in”) <#drop-in-repo-directories-label>.

OPȚIUNI

    --add-or-replace
        Permite adăugarea sau înlocuirea depozitului cu același ID în fișierul de configurare existent.

    --create-missing-dir
        Permite crearea directoarelor lipsă.

    --from-repofile=URL_FIȘIER_DE_CONFIGURARE_DEPOZIT
        Specifică fișierul de configurare sursă cu depozitele noi.

    --id=ID_DEPOZIT
        Stabilește ID-ul pentru depozitul nou creat.

    --overwrite
        Permite înlocuirea fișierului de configurare a depozitului existent cu unul nou.

    --save-filename=NUME_FIȘIER
        Stabilește numele noului fișier de configurare a depozitului. Extensia .repo este adăugată dacă lipsește.

    --set=OPȚIUNE_DEPOZIT=VALOARE
        Definește opțiunea în depozitul nou creat.

EXEMPLE

    dnf5 config-manager addrepo --from-repofile=http://example.com/vreun/adițional.repo
        Descarcă adițional.repo, îl testează și-l pune în directorul de configurare a depozitului.

    dnf5 config-manager addrepo --set=baseurl=http://example.com/diferit/repo
        Creează noul fișier repo cu http://example.com/diferit/repo ca baseurl și-l activează. ID-ul depozitului și numele fișierului țintă sunt generate din baseurl.

    dnf5 config-manager addrepo --set=baseurl=http://example.com/diferit/repo --id=example --set=enabled=0
        Creează noul fișier repo cu http://example.com/diferit/repo ca baseurl. Definește ID-ul depozitului la exemplu și-l dezactivează.

    dnf5 config-manager setopt id-depozit1.enabled=1 id-depozit2.enabled=0
        Definește suprascrierea pentru a activa depozitul identificat de id-depozit1 și a dezactiva depozitul identificat de id-depozit2.

    dnf5 config-manager setopt depozit1.proxy=http://proxy.example.com:3128/ depozit2.proxy=http://proxy.example.com:3128/
        Definește suprascrierea pentru opțiunea proxy în depozitele cu ID-uri de depozit depozit1 și depozit2.

    dnf5 config-manager setopt '*-debuginfo.pkg_gpgcheck=0'
        Definește suprascrierea pentru opțiunea pkg_gpgcheck în toate depozitele al căror ID de depozit se termină cu -debuginfo.

    dnf5 config-manager unsetopt '*-debuginfo.pkg_gpgcheck'
        Elimină suprascrierea pentru opțiunea pkg_gpgcheck în toate depozitele al căror ID de depozit se termină cu -debuginfo.

    dnf5 config-manager setopt keepcache=1 log_size=10M
        Activează opțiunea principală keepcache și stabilește dimensiunea maximă a fișierelor de jurnalizare la 10 mebiocteți (10 * 1024 * 1024 octeți).

    dnf5 config-manager unsetopt keepcache log_size
        Elimină keepcache și log_size din fișierul de configurare principal.

    dnf5 config-manager setvar --create-missing-dir variabila-mea1=valoare1 variabila-mea2=valoare2
        Definește variabilele variabila-mea1 și variabila-mea2. Directorul pentru variabile este creat dacă nu există.

    dnf5 config-manager unsetvar variabila-mea1 variabila-mea2
        Elimină variabilele variabila-mea1 și variabila-mea2.

CONSULTAȚI ȘI

    Configurarea:
        dnf5-conf(5), Referință configurare DNF5 <#dnf5-conf-label>

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.