DNF5-HISTORY(8)

NUME
dnf5-history - comanda «history»

SINOPSIS

dnf5 history <subcomanda> [opțiuni] [<specificație-tranzacție>]

DESCRIERE

Comanda history din DNF5 permite utilizatorului să vadă ce s-a întâmplat în tranzacțiile anterioare și oferă mai multe operații asupra acestor tranzacții, cum ar fi anularea și refacerea lor. Pentru a utiliza tranzacțiile în aceste comenzi, se presupune că acestea au fost confirmate în timpul utilizării opțiunii de configurare history_record.

Pentru mai multe informații despre <transaction-spec>, consultați dnf5-specs(7), Specificații de modele <#transaction-spec-label>.

SUBCOMENZI

    list - listă
        Listează informații despre tranzacțiile înregistrate în sistem.
        Dacă argumentult <specificație-tranzacție> nu este specificat,
        se utilizează toate tranzacțiile.

    info
        Afișează detalii despre anumite tranzacții.
        Dacă argumentul <specificație-tranzacție> nu este specificat,
        se utilizează ultima tranzacție.

    undo
        Anulează toate acțiunile din tranzacția specificată.
        Exact o tranzacție trebuie să fie specificată prin <specificație-tranzacție>.

    redo
        Repetă tranzacția specificată.
        Utilizează automat --ignore-extras și --ignore-installed.
        Spre deosebire de restul comenzilor de istoric, aceasta anulează motivele pentru pachetele de tranzacții care sunt deja instalate.
        Această comandă este utilă pentru a termina tranzacțiile întrerupte.
        Exact o tranzacție trebuie să fie specificată prin <specificație-tranzacție>.

    rollback
        Anulează toate tranzacțiile efectuate după tranzacția specificată.
        Exact o tranzacție trebuie să fie specificată prin <specificație-tranzacție>.

    store
        Stochează tranzacția într-un director.
        Dacă argumentul <specificație-tranzacție> nu este specificat,
        se utilizează ultima tranzacție.

OPȚIUNI PENTRU LISTĂ ȘI INFORMAȚII

    --reverse
        Inversează ordinea tranzacțiilor din rezultat.

    --contains-pkgs=NUME_PACHET,...
        Afișează numai tranzacțiile care conțin pachete cu numele specificate.
        Aceasta este o opțiune de listă. Sunt acceptate modelele cu caractere joker.

    --json
        Solicită formatul de ieșire JSON pentru rezultate care pot fi citite automat.
        Disponibilă numai pentru subcomenzile list și info.

OPȚIUNI PENTRU ANULARE, RESTAURARE ȘI REFACERE

    --skip-unavailable
        Permite omiterea acțiunilor pachetelor care nu pot fi efectuate.

    --offline
        Stochează tranzacția care urmează să fie efectuată fără conexiune „offline”. A se vedea comanda «offline» <#offline-command-ref-label>, dnf5-offline(8).

    --store=RUTA
        Stochează tranzacția curentă într-un director la RUTA specificată, în loc să o execute.
        Tranzacția stocată poate fi executată prin comanda <#replay-command-ref-label>, dnf5-replay(8).
        Rețineți că ID-urile depozitelor din tranzacția stocată sunt modificate în @stored_transaction(repo_id); acest lucru este necesar
        deoarece, în timpul reluării, depozitele stocate sunt recreate și pot intra în conflict cu depozitele deja existente
        (acest lucru nu se aplică depozitului special @System).

OPȚIUNI PENTRU ANULARE ȘI RESTAURARE

    --ignore-extras
        Nu consideră pachetele suplimentare introduse în tranzacție drept erori.
        Acestea vor fi în continuare raportate ca avertismente.

    --ignore-installed
        Nu consideră drept erori neconcordanțele dintre pachetele de tranzacții instalate și stocate.
        Acestea vor fi în continuare raportate ca avertismente.
        Utilizarea acestei opțiuni poate duce la o tranzacție goală.
        Pentru acțiunile de instalare, omite pachetele deja instalate.
        Pentru acțiunile de actualizare, omite grupurile sau mediile care nu sunt instalate.
        Pentru acțiunile de eliminare, omite pachetele/grupurile/ mediile care nu sunt instalate.

EXEMPLE

    dnf5 history list
        Listează toate tranzacțiile, cea mai recentă tranzacție fiind afișată prima.

    dnf5 history info 4
        Afișează informații detaliate despre a patra tranzacție.

    dnf5 history info last
        Afișează informații detaliate despre ultima tranzacție.

    dnf5 history info last-1
        Afișează informații detaliate despre penultima tranzacție.

    dnf5 history list 4..8
        Listează tranzacțiile cu id-ul cuprins între 4 și 8.

    dnf5 history undo last
        Anulează ultima tranzacție.

    dnf5 history undo 4 --ignore-extras
        Anulează a patra tranzacție ignorând pachetele suplimentare introduse în tranzacția de anulare.

    dnf5 history list --json
        Listează toate tranzacțiile în format JSON pentru procesare programatică.

    dnf5 history info last --json
        Afișează informații detaliate despre ultima tranzacție în format JSON, cu detalii complete despre pachet.

IEȘIRE JSON

    •   dnf5 history list --json

Comanda returnează o matrice JSON, fiecare element descriind o tranzacție. Fiecare obiect de tranzacție conține următoarele câmpuri:

            •   id (număr întreg) - ID-ul tranzacției.

            •   command_line (șir) - Linia de comandă care a inițiat tranzacția.

            •   start_time (număr întreg) - Ora de începere a tranzacției, ora UNIX.

            •   end_time (număr întreg) - Ora de încheiere a tranzacției, ora UNIX.

            •   user_id (număr întreg) - ID-ul utilizatorului care a inițiat tranzacția.

            •   status (șir de caractere) - Starea tranzacției, de obicei „Ok”.

            •   releasever (șir) - Versiunea de lansare a sistemului la momentul efectuării tranzacției.

            •   altered_count (număr întreg) - Numărul de pachete modificate în tranzacție.

    •   dnf5 history info --json

Comanda returnează o matrice JSON, fiecare element descriind o tranzacție. Fiecare obiect de tranzacție conține următoarele câmpuri:

            •   id (număr întreg) - ID-ul tranzacției.

            •   start_time (număr întreg) - Ora de începere a tranzacției, ora UNIX.

            •   end_time (număr întreg) - Ora de încheiere a tranzacției, ora UNIX.

            •   rpmdb_version_begin (șir) - Versiunea bazei de date RPM înainte de tranzacție.

            •   rpmdb_version_end (șir) - Versiunea bazei de date RPM după tranzacție.

            •   user_id (număr întreg) - ID-ul utilizatorului care a inițiat tranzacția.

            •   user_name (șir de caractere) - Numele utilizatorului și detaliile persoanei care a inițiat tranzacția.

            •   status (șir de caractere) - Starea tranzacției, de obicei „Ok”.

            •   releasever (șir) - Versiunea de lansare a sistemului la momentul efectuării tranzacției.

            •   description (șir) - Linia de comandă care a inițiat tranzacția.

            •   comment (șir) - Comentariul utilizatorului pentru tranzacție (de obicei gol).

            •   packages (matrice) - Lista pachetelor modificate în tranzacție. Fiecare obiect pachet conține:

                    •   nevra (șir) - Numele pachetului-epocă:versiune-lansare.arhitectură.

                    •   action (șir) - Acțiune efectuată (Instalare, Eliminare, Actualizare etc.).

                    •   reason (șir de caractere) - Motivul acțiunii (utilizator, dependență etc.).

                    •   repository (șir de caractere) - Depozitul din care provine pachetul.

            •   groups (matrice) - Lista grupurilor de pachete modificate (prezentă numai dacă grupurile au fost modificate).

            •   environments (matrice) - Lista mediilor pachetului modificate (prezentă numai dacă mediile au fost modificate).

Pentru rezultate goale, ambele comenzi returnează [].

CONSULTAȚI ȘI
        dnf5-specs(7), Specificația modelelor <#specs-misc-ref-label>

Autor
A se vedea AUTHORS.md în distribuția sursei dnf5.

Drepturi de autor
Contribuitori la proiectul dnf5.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.