RUSERS(1)

NUME
rusers - cine este conectat la mașinile din rețeaua locală

SINOPSIS
rusers [-al] [gazda ...]

DESCRIERE
Comanda rusers produce o ieșire similară cu cea a comenzii who, dar pentru lista de gazde sau toate mașinile din rețeaua locală. Pentru fiecare gazdă care răspunde la interogarea «rusers», se afișează pe fiecare linie numele gazdei cu numele utilizatorilor conectați în prezent. Comanda «rusers» va aștepta un minut pentru a prinde respondenții întârziați.

Sunt disponibile următoarele opțiuni:

-a  Afișează toate mașinile care răspund, chiar dacă nimeni nu este conectat în prezent.

-l  Afișează o listă în format lung. Aceasta include numele utilizatorului, numele gazdei, terminalul „tty” la care este conectat utilizatorul, data și ora la care s-a conectat, perioada de timp de când utilizatorul a tastat la tastatură și gazda de la distanță de la care s-a conectat (dacă este cazul).

DIAGNOSTICARE

rusers: RPC: Program neînregistrat
    Demonul rpc.rusersd(8) nu a fost pornit pe gazda de la distanță.

rusers: RPC: Timpul de așteptare a expirat
    S-a produs o eroare de comunicare. Fie că rețeaua este excesiv de aglomerată, fie că demonul rpc.rusersd(8) a fost terminat pe gazda de la distanță.

rusers: RPC :Eșecul cartografierii porturilor - RPC: Timpul de așteptare a expirat
    Gazda la distanță nu rulează «portmapper» (a se vedea portmap(8) ), și nu poate găzdui niciun serviciu bazat pe RPC. Este posibil ca gazda să nu funcționeze (deconectată de la alimentare, sau de la rețeaua Internet).

CONSULTAȚI ȘI
rwho(1) users(1), who(1), portmap(8), rpc.rusersd(8)

ISTORIC
Comanda rusers a apărut în SunOS.

ERORI
Opțiunile de sortare nu sunt implementate.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3: https://www.gnu.org/licenses/gpl-3.0.html sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.